Uredba Komisije (ES) št. 261/2003

z dne 12. februarja 2003

o začasnem dovoljenju nove uporabe dodatkov v krmi

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Uredbo Sveta št. 1756/2002 [2], in zlasti členov 3 in 9e Direktive,

ob upoštevanju naslednjega:

(1) Direktiva 70/524/EGS predvideva, da nova uporaba že dovoljenega dodatka zahteva dovoljenje Skupnosti, v skladu s členom 4 Direktive.

(2) Direktiva 70/524/EGS določa, da se lahko začasno dovoli za uporabo nov dodatek v krmi ali nova uporaba že dovoljenega dodatka, če so pogoji iz navedene direktive izpolnjeni in je razumno domnevati glede na obstoječe rezultate, da ima pri uporabi v prehrani živali enega izmed učinkov iz člena 2(a) navedene direktive. Tako začasno dovoljenje lahko traja največ štiri leta v primeru dodatkov iz dela II Priloge C k navedeni uredbi.

(3) Proizvajalne družbe so predložile nove podatke v podporo vlogi za podaljšanje dovoljenja dveh pripravkov encimov, določenih v Prilogi I in II k tej uredbi in navedenih pod številkama 50 in 51 v prilogah k Direktivi 70/524/EGS, za nove kategorije živali.

(4) Ocene vlog za dovoljenje, predložene za novo uporabo pripravkov encimov, določenih v Prilogi I in II, kažejo, da so pogoji iz člena 9e(1) Direktive 70/524/EGS izpolnjeni in je zato treba dovoliti podaljšanje uporabe na začasni osnovi za obdobje štirih let.

(5) Ocene vlog prav tako kažejo, da se lahko zahtevajo nekateri postopki za zaščito delavcev pred izpostavljanjem dodatkom iz prilog I in II. Tako zaščito je treba zagotoviti z uporabo Direktive Sveta 89/391/EGS z dne 12. junija 1989 o uvedbi ukrepov za spodbujanje izboljšav za varnost in zdravje delavcev pri delu [3].

(6) Znanstveni odbor za prehrano živali je podal pozitivno mnenje glede varnosti navedenih pripravkov pod pogoji, določenimi v Prilogi k tej uredbi.

(7) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO UREDBO:

Člen 1

Pripravka, ki sodita v skupino "Encimi", navedena v Prilogi I in II, se dovolita za uporabo kot dodatka v prehrani živali pod pogoji, določenimi v navedenih prilogah.

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. februarja 2003

Za Komisijo

David Byrne

Član Komisije

[1] UL L 270, 14.12.1970, str. 1.

[2] UL L 265, 3.10.2002, str. 1.

[3] UL L 183, 29.6.1989, str. 1.

--------------------------------------------------

PRILOGA I

Številka (ali ES številka) | Dodatek | Kemijska formula, opis | Vrsta ali kategorija živali | Zgornja meja starosti živali | Najmanjša vsebnost | Največja vsebnost | Druge določbe | Datum poteka veljavnosti dovoljenja za promet |

Enota aktivnosti na kg popolne krmne mešanice | Enota aktivnosti na kg popolne krmne mešanice |

Encimi

50 | 6-fitaza ES 3.1.3.26 | Pripravek 6-fitaza, ki jo proizvaja Aspergillus oryzae (DSM 11857) z najmanjšo aktivnostjo: Zaščitena oblika - prevlečena:2500 FYT/gTekoča oblika:5000 FYT/g | Svinje | – | 750 FYT | – – – | 1.V navodilih za uporabo dodatka in premiksov je treba navesti temperaturo skladiščenja, rok trajanja in obstojnost pri peletiranju2.Priporočeni odmerek na kg popolne krmne mešanice: 750-1000 FYT3.Za uporabo v krmnih mešanicah z najmanjšo vsebnostjo 0,25 % fitinsko vezanega fosforja | 1.2.2007 |

--------------------------------------------------

PRILOGA II

Številka (ali ES številka) | Dodatek | Kemijska formula, opis | Vrsta ali kategorija živali | Zgornja meja starosti živali | Najmanjša vsebnost | Največja vsebnost | Druge določbe | Datum poteka veljavnosti dovoljenja za promet |

Enota aktivnosti na kg popolne krmne mešanice | Enota aktivnosti na kg popolne krmne mešanice |

Encimi

51 | Endo-1,4-beta-ksilanaze ES 3.2.1.8 | Pripravek endo-1,4-beta-ksilanaze EC 3.2.1.8, ki jo proizvaja Bacillus subtilis (LMG S-15136) z najmanjšo aktivnostjo: Endo-1,4-beta-ksilanaze100 IU/g | Prašiči za pitanje | 10 IU | | 1.V navodilih za uporabo dodatka in premiksov je treba navesti temperaturo skladiščenja, rok trajanja in obstojnost pri peletiranju2.Priporočeni odmerek na kg popolne krmne mešanice:Endo-1,4-beta-ksilanaze: 10 IU/kg3.Za uporabo v krmnih mešanicah, bogatih z arabinoksilani, npr. najmanj 40 % pšenice ali ječmena | 1.1.2007 |

--------------------------------------------------